Diari Oficial de la Generalitat Valenciana


Sumari del DOGV 6642, del 02-11-2011 (2011/10944)

RESOLUCIÓ, de 25 d'octubre de 2011, del conseller de Governació, com a president de l'Observatori de Dret Civil Valencià, per la qual es modifica la composició del dit Observatori.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   6642

Data del DOGV
:   02-11-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2011/10874


Data del document
:   25-10-2011

Organisme emissor
:   Conselleria de Governació

Tipus de document
:   Resolució

Descriptors 

:   * Observatori de Dret Civil Valencià

RESOLUCIÓ, de 25 d'octubre de 2011, del conseller de Governació, com a president de l'Observatori de Dret Civil Valencià, per la qual es modifica la composició del dit Observatori. [2011/10052]  
L'Observatori de Dret Civil Valencià va ser creat mitjançant el Decret 30/2002, de 26 de febrer, del Govern Valencià, i després de la modificació efectuada pel Decret 97/2004, d'11 de juny, del Consell, es configura com l'òrgan col·legiat assessor de la Comissió de Codificació Civil Valenciana, és a dir, un fòrum representatiu en què, amb participació de la Generalitat i de diferents institucions, organismes i entitats, es debaten qüestions i eleven propostes en matèria de Dret Civil valencià.  
El Decret 218/2007, de 26 d'octubre, del Consell, pel qual s'aprova el Reglament de la Comissió de Codificació Civil Valenciana i el seu òrgan assessor, l'Observatori de Dret Civil Valencià, va modificar les funcions, l'estructura organitzativa i el règim de funcionament d'ambdós organismes.  
L'article 22.1 g) de l'esmentat Reglament, en la redacció donada pel Decret 85/2011, de 15 de juliol, del Consell, estableix, en regular la composició de l'Observatori de Dret Civil Valencià, que aquest òrgan estarà integrat, entre uns i altres vocals nomenats o nomenades per la persona titular de la Presidència de l'Observatori, per: «(?). 4. Un o una membre del Consell Valencià de Cultura, a proposta del Ple de la institució esmentada. 5. Un o una membre de l'Acadèmia Valenciana de la Llengua, a proposta del Ple de la institució esmentada. 6. Un o una membre del Tribunal de les Aigües de València, a proposta del seu Ple. (?). 13. Fins a cinc representants de les distintes conselleries de la Generalitat, a proposta de les persones titulars de cada una d'elles».  
  
El conseller de Governació, com a president de l'Observatori de Dret Civil Valencià, mitjançant una Resolució de 31 de gener de 2008, va nomenar els vocals de l'Observatori esmentat. I també, amb data 31 de gener de 2008, va dictar una resolució per la qual es va determinar la composició de l'Observatori de Dret Civil Valencià, resolució esta última que es va publicar en el DOCV número 5707, de 20 de febrer d'aquell mateix any. Aqueixa composició ha estat després actualitzada diverses vegades, a mesura que les entitats, organismes i institucions representats en l'Observatori han comunicat la designació de nous representants.  
Amb caràcter recent, el Consell Valencià de Cultura, el Tribunal de les Aigües de València i l'Acadèmia Valenciana de la Llengua han comunicat la designació de nous representants en l'Observatori adés esmentat. I, d'altra banda, després de la reestructuració dels departaments que integren el Consell duta a terme per mitjà del Decret 5/2011, de 21 de juny, del president de la Generalitat, pel qual es determinen les conselleries en què s'organitza l'administració de la Generalitat, i del Decret 75/2011, de 24 de juny, del Consell, pel qual s'estableix l'estructura orgànica bàsica de la Presidència i de les conselleries de la Generalitat, també s'han produït diversos canvis quant a les conselleries representades en l'Observatori i a les persones designades per a representar-les-hi.  
La disposició final primera del Decret 218/2007 faculta el titular de la conselleria amb competència en matèria de desenrotllament estatutari per a dictar totes les disposicions que exigisquen l'aplicació i execució d'aquest decret.  
En exercici d'eixa facultat i en virtut del que disposa l'article 12.1 de l'esmentat Decret 5/2011, de 21 de juny, del president de la Generalitat, en relació amb els articles 1 i 4.1 del Decret 114/2011, de 2 de setembre, del Consell, pel qual s'aprova el Reglament Orgànic i Funcional de la Conselleria de Governació, es dicta la present resolució:  
  
  
Primer  
Cessar les persones següents com a vocals de l'Observatori de Dret Civil Valencià, agraint-los la col·laboració prestada:  
Jesús Huguet i Pascual, representant del Consell Valencià de Cultura.  
Ascensió Figueres Górriz, representant de l'Acadèmia Valenciana de la Llengua.  
Vicente Nácher Luz, representant del Tribunal de les Aigües de València.  
Alida C. Mas Taberner, representant de l'extinta Conselleria de Benestar Social.  
Carlos Alberto Precioso Estiguín, representant de l'extinta Conselleria de Cultura i Esport.  
Laura Peñarroya Fabregat, representant de l'extinta Conselleria d'Agricultura, Pesca i Alimentació.  
Mª Ángeles Ureña Guillem, representant de l'extinta Conselleria de Medi Ambient, Aigua, Urbanisme i Habitatge.  
Jorge Cabré Rico, representant de l'extinta Conselleria de Justícia i Administracions Públiques.  
  
Segon  
Nomenar, com a nous o noves vocals de l'Observatori de Dret Civil Valencià, les persones següents:  
Josefa Frau Ribes, en representació del Consell Valencià de Cultura.  
Manuel Pérez Saldanya, en representació de l'Acadèmia Valenciana de la Llengua.  
Ricardo Belenguer Vicent, en representació del Tribunal de les Aigües de València.  
Sonia Morales Ariza, en representació de la Conselleria d'Economia, Indústria i Comerç.  
Aránzazu Muñoz Criado, en representació de la Conselleria d'Infraestructures, Territori i Medi Ambient.  
Antonio Gastaldi Mateo, en representació de la Conselleria de Justícia i Benestar Social.  
Amparo Montoro Blasco, en representació de la Conselleria d'Agricultura, Pesca, Alimentació i Aigua.  
Alida C. Mas Taberner, en representació de la Conselleria de Turisme, Cultura i Esport.  
  
Tercer  
La present resolució es publicarà en el Diari Oficial de la Comunitat Valenciana i tindrà efectes des de l'endemà de la publicació.  
  
  
València, 25 d'octubre de 2011.- El conseller de Governació: Serafín Castellano Gómez.